ด่วน! “สพฐ.” แจ้งสถานศึกษาทั่วปท. ทดลองเปิดเรียน On-Site เต็มรูปแบบ ตั้งแต่ 13 ส.ค.นี้
ด่วน! “สำนักงานคณะกรรมการการศึกษาขั้นพื้นฐาน” (สพฐ.) ออกหนังสือด่วนที่สุด แจ้งสถานศึกษาทั่วประเทศ ทดลองเปิดเรียน On-Site เต็มรูปแบบ ตั้งแต่ 13 ส.ค.นี้ 
ด่วน! “สำนักงานคณะกรรมการการศึกษาขั้นพื้นฐาน” (สพฐ.) ออกหนังสือด่วนที่สุด แจ้งสถานศึกษาทั่วประเทศ ทดลองเปิดเรียน On-Site เต็มรูปแบบ ตั้งแต่ 13 ส.ค.นี้
11 ส.ค. 2563

ผู้สื่อข่าวรายงานว่า วันนี้ (11 ส.ค.63) นายสนิท แย้มเกษร รองเลขาธิการ ปฏิบัติราชการแทนเลขาธิการคณะกรรมการการศึกษาขั้นพื้นฐาน สำนักงานคณะกรรมการการศึกษาขั้นพื้นฐาน (สพฐ.) ลงนามในหนังสือด่วนที่สุด แจ้งผู้อำนวยการสำนักเขตพื้นที่การศึกษา ให้สถานศึกษาทุกแห่งทดลองเปิดเรียนแบบ On-Site เต็มรูปแบบทั่วประเทศ ตามที่นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ได้แถลงภายหลังการประชุมคณะกรรมการเฉพาะกิจ ในการพิจารณาผ่อนคลายการบังคับใช้มาตรการเฝ้าระวังของโรคติดเชื้อไวรัสโคโรนาสายพันธุ์ใหม่ (โควิด-19) เมื่อวันที่ 7 ส.ค.ที่ผ่านมา
โดยสถานศึกษาที่ทดลองเปิดเรียนแบบ On-Site เต็มรูปแบบทั่วประเทศ ต้องปฏิบัติตามมาตรการเฝ้าระวังการแพร่ระบาดของเชื้อไวรัสโควิด-19 ที่กำหนดอย่างเคร่งครัด โดยเฉพาะมาตรการด้านสาธารณสุข 5 ข้อ
นอกจากนั้น นักเรียนจะต้องจดบันทึกการเดินทางไปสถานที่ต่างๆหลังเลิกเรียน เพื่อเป็นมาตรการในการติดตามนักเรียนหากมีการแพร่ระบาดของโรคดังกล่าวในสถานศึกษา และสถานศึกษาจะต้องปรับการจัดการเรียนการสอน โดยเน้นการจัดกิจกรรมนอกห้องเรียน เพื่อใช้ห้องเรียนให้น้อยที่สุด
ทั้งนี้ สถานศึกษาสามารถทดลองเปิดเรียนแบบ On-Site เต็มรูปแบบทั่วประเทศได้ ตั้งแต่วันพฤหัสบดีที่ 13 ส.ค.63 เป็นต้นไป
